24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 573 της 1/4 Σεπτ. 1975 (ΦΕΚ Α΄ 185) Περί ιδρύσεως τακτικής έδρας παρά τη Φιλοσοφική Σχολή του Πανεπιστημίου Αθηνών. Ιδρύεται παρά τη Φιλοσοφική Σχολή του Πανεπιστημίου Αθηνών Ε΄ τακτική έδρα Αρχαίας Ελληνικής Φιλολογίας, έχουσα ως περιεχόμενον: Ερμηνείαν κειμένων Αρχαίων Ελλήνων Συγγραφέων, Συγκριτικήν Φιλολογίαν, επιβιώσεις της Αρχαίας Ελληνικής Λογοτεχνίας και ασκήσεις εις το Ελληνιστί γράφειν και φιλολογικώς ερευνάν. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 